CELEX: 62018TN0671
Language: hu
Date: 2018-11-15 00:00:00
Title: T-671/18. sz. ügy: 2018. november 15-én benyújtott kereset – ZU kontra Bizottság

14.1.2019   
            
            
               HU
            
            
               Az Európai Unió Hivatalos Lapja
            
            
               C 16/58
            
         
      2018. november 15-én benyújtott kereset – ZU kontra Bizottság
      (T-671/18. sz. ügy)
      (2019/C 16/70)
      Az eljárás nyelve: angol
      
         Felek
      
      
         Felperes: ZU (képviselő: C. Bernard-Glanz ügyvéd)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a Bizottság Humánerőforrásügyi Főigazgatóságának (DG HR) HR.B Igazgatóságán belül a Szakmai Előmenetel-építési és Mobilitási Egység vezetője által 2018. október 12-én elfogadott azon határozatot, amely a felperest visszahelyezi a DG OLAF Főigazgatóságra;
               
            
                  —
               
               
                  semmisítse meg a Bizottság DG HR Főigazgatóságának HR.AMC Igazgatóságán belül a 4. Számlakezelési Központ Egység vezetője által 2018. október 29-én elfogadott azon határozatot, amely a felperes beosztásának időpontját ideiglenesen 2018. december 1-jében határozza meg;
               
            
                  —
               
               
                  a fentiekkel együtt, amennyiben szükséges, semmisítse meg a kinevezésre jogosult hatóság által még ezután elfogadandó azon határozatot, amely elutasítja a felperes panaszát;
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresetének alátámasztása érdekében a felperes öt jogalapra hivatkozik.
      
                  1.
               
               
                  Az első jogalap az áthelyezési eljárás elégtelen átláthatóságán, a személyzeti szabályzat 25. cikkének megsértésén és az indokolás elmulasztásán, továbbá a felperes védelemhez való jogának a kényszeráthelyezés folytán történő megsértésén, valamint az Európai Unió Alapjogi Chartája 41. cikkének és a meghallgatáshoz való jognak a megsértésén alapul.
               
            
                  2.
               
               
                  A második jogalap a szolgálati érdek nyilvánvalóan téves mérlegelésén, valamint a megfelelő ügyintézés elvének a megsértésén alapul.
               
            
                  3.
               
               
                  A harmadik jogalap a felperesnek az OLAF-hoz történő azonnali áthelyezése ellen szóló alapvető jelentőségű körülmények figyelmen kívül hagyásán, a megfelelő ügyintézés elvének megsértésén, valamint a visszaélést bejelentő személyeket a személyzeti szabályzat 22a. cikke alapján megillető védelem mellőzésén alapul.
               
            
                  4.
               
               
                  A negyedik jogalap a gondossági kötelezettség megsértésén alapul.
               
            
                  5.
               
               
                  Az ötödik jogalap hatáskörrel való visszaélésen alapul.